En liten (ca. 2,5 millimeter), avlang, rødbrunlig snutebille med svært kraftige bein som ser ut til å mangle det ytterste kloleddet. Lårene er tykke med en skarp tann. Snuten er litt lengre enn resten av hodet + pronotum, de knebøyde antennene sitter festet midt på den. Fasettøynene er middelsstore. Pronotum er rundet med en markert «krage» foran, avgrenset med en tverrfure. Dekkvingene er jevnbrede med kraftige punktrader.